# Traïció

La traïció és el trencament de la fidelitat que devem a algú o a alguna cosa. Des del punt de vista legal, és un tipus de delicte caracteritzat per tractar-se de la major deslleialtat criminal cap a la pàtria, previst en els codis penal i militar i el dret constitucional.

## Citacions

* Roma no paga a traïdors.
    (en llatí) Roma traditoribus non praemiat.
       Lusitània, 139 aC. — Quint Servili Cepió
          Citació històrica atribuïda a Quint Servili Cepió dirigint-se als assassins de Viriat, que volien rebre la recompensa després del seu acte.
* Us asseguro que un de vosaltres em trairà, un que menja amb mi.
       Evangeli segons Marc. Mc. 14,18. — Jesús de Natzaret
          Anunci de la traïció de Judes Iscariot.
* En la confiança he trobat la traïció.
    (en anglès) In trust I have found treason.
       Discurs al Parlament a Richmond, 12 de novembre de 1586. — Elisabet I d'Anglaterra
          Són les últimes paraules del seu discurs.
* Al fossar de les Moreres / no s'hi enterra cap traïdor, / fins perdent nostres banderes / serà l'urna de l'honor.
       — Frederic Soler
          Versos de Frederic Soler al Fossar de les Moreres (Barcelona).
* No volem que la prudència ens faci traïdors.
       Discurs a la Diada de l'11 de setembre de 1976 (Sant Boi de Llobregat).. — Jordi Carbonell i de Ballester
          Popularment, ha passat a la història amb la fórmula: «Que la prudència no ens faci traïdors.».
* Dir que l'avantguarda ha mort és una traïció a la lluita per canviar el món.
       — Antoni Tàpies

## Dites populars

* A Alaró, lladre o traïdor.
    (var.) A Alaró, o lladre o traïdor, en ésser nat mateu-ló.
* A Maó, qui no és lladre és traïdor.
* A Terrassa, mala raça; a Sabadell, mala pell; a Barcelona, traïdors, i a Sarrià, bona gent.
* Abrils i senyors, tots traïdors.
* Barba de cabró, o lladre o pillo o traïdor.
* Barba de tres colors, barba de traïdors.
* El bo no viu més que fins que el traïdor vol.
    (var.) El lleial no viu més que fins que el traïdor vol.
* Gent de Mora, gent traïdora.
    (var.) Gent de Mora, gent traïdora, aviseu als de Falset, que les bruixes se barallen al Castell de Miravet.
* L'amor, és al cos traïdor.
* L'Aragó és traïdor.
* L'home vol la traïció, però no el traïdor.
* La barba de molts colors, sols la porten los traïdors.
* Mal de queixal i dolor, mals de traïdor.
* No hi ha animal més traïdor que una dona i una mula.
* Sant Miquelet de Vinebre, Santa Paulina d'Ascó, guardeu-nos de l'E, que diuen que és un traïdor.
* Tortosí, et pot trair.
          Dita que respon al refrany popular: Tortosí, primer morir que fugir.

## Frases fetes i locucions

* A traïció.
    (var.) De traïció.
          Mancat de lleialtat, amb traïdoria.
* Aucell de beguda.
          Home molt fals i traïdor (Mall.).
* Donar el bes de Judes.
          Manifestar amor falsament, anar amb traïció.
* Ésser fals com l'ànima de Judes.
    (var.) Mentir com l'ànima de Judes.
          Ésser molt fals, traïdor o mentider.
* Ésser un Judes.
          Ésser un traïdor.
* Fer cabra i ovella.
          Fer traïció.
* Més traïdor que Judes.
    (var.) Més traïdor que un matxo.
    (var.) Més traïdor que una guineu.
    (var.) Més traïdor que una geneta.
    (var.) Més traïdor que que un gat negre.
          Ésser una persona o animal molt traïdor.
* Portar la guineu al civader.
          Anar amb mala intenció, amb traïdoria.
* Vendre'n la sang d'algú.
          Fer-li traïció.

## Referències

* ↑ «Roma no paga traïdors». El fil d’Ariadna, 23-08-2010. [Consulta: 14 juny 2012].
* ↑ La Bíblia, 2006.
* ↑ Ratcliffe, 2017.
* ↑ «'Tot està per fer i tot és possible', el millor vers català». Ara.cat. Barcelona: Ara, 28-01-2012. [Consulta: 27 març 2012].
* ↑ «"Que la prudència no ens faci traïdors". Mor als 92 anys Jordi Carbonell». ElNacional.cat, 22-08-2016. [Consulta: 23 agost 2016].
* ↑ «"Vostès porten mitjons?": Tàpies en 10 frases». Ara.cat. Barcelona: Ara, 06-02-2012. [Consulta: 7 febrer 2012].
* 1 2 3 4 Parés i Puntas, 1999, p. 477-524.
* 1 2 3 4 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 12 octubre 2024].
* 1 2 3 4 5 Cinc mil refranys catalans i frases fetes populars, 1965.
* 1 2 Alcover, Antoni M.; Moll, Francesc de B. «barba». A: Diccionari català-valencià-balear. Barcelona: IEC, 2002.
* 1 2 3 4 5 6 7 8 Alcover, Antoni M.; Moll, Francesc de B. «traïdor». A: Diccionari català-valencià-balear. Barcelona: IEC, 2002.
* ↑ Alcover, Antoni M.; Moll, Francesc de B. «Mora». A: Diccionari català-valencià-balear. Barcelona: IEC, 2002.
* ↑ Pàmies i Riudor, Víctor. «Paremiologia tòpica». L'autor, cop. 2010-. [Consulta: 12 octubre 2024].
* ↑ Cid i Català, Josep «Corrandes de l'Ebre (2)». Miscel·lània del Centre d'Estudis de la Ribera d'Ebre, Núm. 6, (1988), pàg. 53–64. ISSN: 2385-4308.
* ↑ Aragonés Salvat, Albert «Noms i malnoms gentilicis del Baix Ebre i del Montsià» (PDF). Butlletí Interior de la Societat Onomàstica, Núm. 79, (1997), pàg. 12-37 [Consulta: 26 setembre 2015].
* ↑ «traïció». Diccionari de la llengua catalana de l'IEC. Barcelona : Institut d'Estudis Catalans.
* ↑ Alcover, Antoni M.; Moll, Francesc de B. «traïció». A: Diccionari català-valencià-balear. Barcelona: IEC, 2002.
* ↑ Alcover, Antoni M.; Moll, Francesc de B. «ocell». A: Diccionari català-valencià-balear. Barcelona: IEC, 2002.
* 1 2 3 Alcover, Antoni M.; Moll, Francesc de B. «Judes». A: Diccionari català-valencià-balear. Barcelona: IEC, 2002.
* ↑ Alcover, Antoni M.; Moll, Francesc de B. «guineu». A: Diccionari català-valencià-balear. Barcelona: IEC, 2002.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* «Evangeli segons Sant Marc». A: La Bíblia. Alacant: Biblioteca Virtual Joan Lluís Vives, 2006.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Ratcliffe, Susan (ed.). Oxford Essential Quotations (en anglès). Oxford University Press, 2017 [Consulta: 12 octubre 2024].